62020CO0583_INF
Uznesenie Súdneho dvora (deviata komora) z 21. októbra 2021 –EuroChem Agro Hungary/Nemzeti Adó‑ és Vámhivatal Fellebbviteli Igazgatósága
(vec C‑583/20) (
1
)
„Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Spoločný systém dane z pridanej hodnoty (DPH) – Smernica 2006/112/ES – Článok 273 – Boj proti podvodom – Ohlasovacia povinnosť týkajúca sa prepravy tovaru – Elektronický systém kontroly cestnej dopravy – Systém sankcií uplatniteľný na rizikových daňovníkov – Proporcionalita“
1.
Harmonizácia daňových právnych predpisov – Spoločný systém dane z pridanej hodnoty – Povinnosti zdaniteľných osôb – Povinnosti, ktoré sa považujú za potrebné na zabezpečenie riadneho výberu DPH a na predchádzanie daňovým podvodom – Sankcie v prípade nedodržania formálnych podmienok týkajúcich sa výkonu práva na odpočítanie dane – Spôsoby určenia výšky sankcie – Zásada proporcionality – Vnútroštátny systém sankcií uplatniteľný na rizikových daňovníkov – Pevná výška sankcie, ktorá neumožňuje individualizáciu sankcie – Neprípustnosť
(Smernica Rady 2006/112, článok 273)
(pozri body 21 – 24, 54 a výrok)
2.
Prejudiciálne otázky – Prípustnosť – Návrh, ktorý neuvádza dôvody predloženia návrhu na začatie prejudiciálneho konania Súdnemu dvoru – Zjavná neprípustnosť
(Článok 267 ZFEÚ; Rokovací poriadok Súdneho dvora, článok 94)
(pozri body 32 – 35, 41, 42)
Výrok
Článok 273 smernice Rady 2006/112/ES z 28. novembra 2006 o spoločnom systéme dane z pridanej hodnoty a zásada proporcionality sa majú vykladať v tom zmysle, že bránia vnútroštátnej právnej úprave, ktorá v prípade daňovníka označeného ako „rizikový daňovník“ v zmysle vnútroštátneho práva ukladá na účely sankcionovania nezrovnalostí vo vyhláseniach o preprave tovaru pokutu, ktorej výška nemôže byť za žiadnych okolností nižšia ako 30 % zo 40 % hodnoty tovaru.
(
1
)	Ú. v. EÚ C 28, 25.1.2021.